Cuneiform Tablet KTK 106
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na 50 ma-na KÙ.BABBAR kà-ri-a a-ša-sú ù me-er-e-šu ru-ba-um ú ru-ba-tum a-na i-tur₄-DINGIR i-dí-nu a-na 20 ma-na KÙ.BABBAR šu-pu-na-aḫ-šu DUMU ša-ra-ma GAL a-lá-ḫi-nim ša GAL sí-ki-tim qá-ta-tum iš-tù ITU.KAM ṣí-ip-im li-mu-um sá-ma 10 ma-na KÙ.BABBAR a-na ḫa-ar-pí-im i-ša-qal 10 ma-na KÙ.BABBAR a-na ša-ni-ú-tim ḫa-ar-pí i-ša-qal-ma a-na ší-tí KÙ.BABBAR 20 ma-na-em kà-ri-a a-ša-sú ú me-er-e-šu šu-pu-na-aḫ-šu a-na ḫa-nu ú-ta-er-ma 20 ma-na KÙ.BABBAR i-ša-qú-lu-šu KÙ.BABBAR i-na qá-qá-ad kà-ri-a a-ší-tí-šu me-er-e-šu É-be-tí-šu-nu ú a-lá-ni-šu-nu ra-ki-is IGI GAL sí-mì-il₅-tim IGI ku-um-ri ša ḫi-gi₅-ša